ऋषि कपूर पिता राज कपूर के बर्थडे पर हुए भावुक, फोटो शेयर कर कही यह बात  
ऋषि कपूर पिता राज कपूर के बर्थडे पर हुए भावुक
फोटो शेयर कर कही यह बात
ऋषि कपूर के ट्वीट पर खूब रिएक्शन आ रहे हैं
दिग्गज एक्टर ऋषि कपूर (Rishi Kapoor) ने बॉलीवुड के शोमैन कहे जाने वाले अपने पिता राज कपूर (Raj Kapoor) के जन्मदिन पर उनके सम्मान में ट्विटर पर एक पुरानी तस्वीर शेयर की. इसके बाद दिग्गज एक्टर  ऋषि कपूर के प्रशंसकों ने उन्हें बधाई देनी शुरू कर दी. 'मेरा नाम जोकर' की एक तस्वीर शेयर करते हुए ऋषि कपूर ने लिखा: "जन्मदिन की बधाई पिता जी, हम आपको हमेशा याद रखेंगे..ढेर सारा प्यार." उनके इस ट्वीट को 590 बार रीट्वीट किया गया, जबकि 11.4 हजार लाइक मिले.

Happy Birthday dad! We shall always remember you.......love! pic.twitter.com/mT38hpxTma

ऋषि कपूर (Rishi Kapoor) के ट्वीट पर बॉलीवुड अभिनेता अमित साध ने लिखा, "अपने पसंदीदा दिग्गज राज कपूर साब (Raj Kapoor) को उनके 95वें जन्मदिन पर याद करते हुए. हम आज जिसके अंग हैं, उसे उन्होंने ही बनाया, हम उनकी कला और कौशल की परिपाटी पर चलते हैं. वह हमेशा सराहे जाएंगे."
अगर वर्कफ्रंट की बात करें तो ऋषि कपूर (Rishi Kapoor) की फिल्म 'द बॉडी' (The Body) हाल ही में रिलीज हुई है. इस फिल्म में उनके साथ अभिनेता इमरान हाशमी है. इस फिल्म में उनकी एक्टिंग की काफी तारीफ हो रही है. बता दें कि बॉलीवुड के दिग्गज ऋषि कपूर ने एक बाल कलाकार के तौर पर बॉलीवुड में एंट्री की. फिल्म मेरा नाम जोकर के बाद से वह यादों की बारात, जहरीला इंसान, अमर अकबर ऐंथनी जैसी कई जबरदस्त फिल्मों में अहम भूमिका निभा चुके हैं.